അനാർക്കലി (ചലച്ചിത്രം)

ഉദയാ പ്രൊഡക്ഷനുവേണ്ടി എം. കുഞ്ചാക്കോ സംവിധാനം ചെയ്തു കുഞ്ചാക്കോ തന്നെ നിർമിച്ച മലയാളചലച്ചിത്രമാണ് അനാർക്കലി. ചരിത്ര താളുകളിൽ നിന്നു മിനഞ്ഞെടുത്ത കഥക്കു സംഭാഷണം രചിച്ചത് വൈക്കം ചന്ദ്രശേഖരൻ നായരാണ്.  1966 ഓഗസ്റ്റ് 27-നു പ്രദർശനം തുടങ്ങിയ അനാർക്കലിയുടെ വിതരണ എക്സൽ പ്രൊഡക്ഷൻസാണ് നിർവഹിച്ചത്.മലയാളസംഗീതം ഡേറ്റാബേസിൽ നിന്ന്  അനാർക്കലി

കഥാസാരം
മഹാനായ അക്ബർ ചക്രവർത്തി തന്റെ പുത്രനായ സലിമിനു വേണ്ടി ഒരു രജപുത്ര കന്യകയെ വധുവായി നിശ്ചയിച്ചിരുന്നു. ഹിന്ദു - മുസ്ലീം മൈത്രി മനസിൽ കണ്ടുകൊണ്ട് അദ്ദേഹം നടത്തുവാൻ ഉദേശിച്ച വിവാഹത്തിന് സലീം അനുകൂലമായിരുന്നില്ല. എവിടെനിന്നോ എത്തിയ നർത്തകിയായ അനാർക്കലി എന്ന നാടൻ പെണ്ണിന്റെ ആകാരസൗകുമാര്യത്തിൽ മതിമയങ്ങി അനാർക്കലിയെ മാത്രമേ വിവാഹം കഴിക്കൂ എന്ന് സലിം ശഠിച്ചു. സ്നേഹനിധിയായ പിതാവിന്റെ ഉപദേശം അദ്ദേഹം ചെവിക്കൊണ്ടില്ല.  ഒരപ്സസരകന്യകയെപ്പോലെ ആടിയും പാടിയും തന്നെ ആകർഷിച്ച ആ സൗന്ദര്യധാമത്തെ ഉപേക്ഷിക്കുവാൻ സലിംരാജകുമാരൻ തയാറയില്ല.  ദില്ലി സിംഹാസനം തന്നെ അവളുടെ പാദങ്ങളിൽ കാഴ്ച്ചവൈക്കുവാനണ് സലിം മോഹിച്ചത്.

അക്ബർ ചക്രവർത്തിക്കെതിരെ സലിം യുദ്ധത്തിനു തയ്യാറായി ദില്ലിപ്രാന്തങ്ങളിൽ സൈന്യവുമായി പ്രത്യക്ഷപ്പെട്ടു.  പുത്രവത്സലനായ അക്ബർചക്രവർത്തിയുടെ ഹൃദയം വേദനിച്ചുവെങ്കിലും യുദ്ധം അനിവാര്യമായി.  സലിമും അനാർക്കലിയും തടവിലായി.  സലീമിനെ വധിക്കാൻ അക്ബർ ആജ്ഞാപിച്ചു.  മകന്റെ ദയനീയതയിൽ മനമുരുകിയ മാതാവ് അക്ബറോട് ദയക്കുവേണ്ടി യാചിച്ചു.  അക്ബറുടെ മനം അലിഞ്ഞില്ല.  ഈ സമയം അനാർക്കലിയെ ജീവനോടെ ഒരു കല്ലറയിൽ അടയ്ക്കപ്പെടുകയായിരുന്നു. കല്ലറയിൽ ഓരോകല്ലു വൈക്കുമ്പോഴും അവൾ സലീമിനു വേണ്ടി പ്രാർത്ഥിച്ചുകൊണ്ടിരുന്നു.  ഒടുവിൽ തടവിൽ നിന്നും രക്ഷപെട്ട് സലീം അവിടെ എത്തിയപ്പോഴേക്കും വൈകിപ്പോയിരുന്നു. കല്ലറ തകർത്ത് വെളിയിലെടുത്ത അനാർക്കലിയുടെ ചേതനയറ്റ ശരീരത്തിൽ സലീം ബോധംകെട്ടു വീഴുന്നു.മലയാളം മൂവി ആൻഡ് മ്യൂസിക് ഡേറ്റാബേസിൽ നിന്ന് അനാർക്കലി
താരനിര
 ക്ര.നം.  താരം വേഷം1കെ ആർ വിജയ  നദീറ / അനാർക്കലി2സത്യൻ  അക്ബർ ചക്രവർത്തി3പ്രേംനസീർ  സലിം രാജകുമാരൻ4അംബിക സുകുമാരൻ  ജോധാഭായി5കൊട്ടാരക്കര ശ്രീധരൻ നായർ  രാജാ മാൻസിംഗ്6തിക്കുറിശ്ശി സുകുമാരൻ നായർ  ജയസിംഹൻ7അടൂർ ഭാസി  8കെ ജെ യേശുദാസ്  താൻസൻ9മണവാളൻ ജോസഫ്  10എൽ.പി.ആർ. വർമ്മ  11എസ്.പി. പിള്ള  കാസിം12ഫിലോമിന  അനാർക്കലിയുടെ ഉമ്മ13രാജശ്രീ  14ഗുൽനാർ  15ഗോപി  16  17  18  19  20  21  22  23  24  25  

പിന്നണിഗായകർ
ബി.വസന്ത
ബാലമുരളീകൃഷ്ണ
കെ.ജെ. യേശുദാസ്
എൽ.ആർ. ഈശ്വരി
പി. സുശീല
പി.ബി. ശ്രീനിവാസ്

അണിയറപ്രവർത്തകർ
സംവിധാനം, നിർമ്മാണം -- എം. കുഞ്ചാക്കോ
ഗാനരചന—വയലാർ
സംഗീതം -- ബാബുരാജ്
നൃത്തസംവിധാനം -- പാർത്ഥസാരഥി, വൈക്കം മൂർത്തി
തിരക്കഥ, സംഭാഷണം -- വൈക്കം ചന്ദ്രശേഖരൻ നായർ

ഗാനങ്ങൾ 
 ഗാനം   ഗായകർ നദികളിൽ സുന്ദരി യമുനാ    യേശുദാസ്, ബി വസന്ത മാതളപ്പൂവേ മാതളപ്പൂവേ    പി. സുശീല സപ്തസ്വരസുധാ സാഗരമേ   പി.ബി. ശ്രീനിവാസ്, ബാലമുരളീകൃഷ്ണ അരുതേയരുതേ   എൽ.ആർ. ഈശ്വരി ഈ രാത്രി തൻ വിജനതയിൽ   പി. സുശീല ബാഷ്പകുടീരമേ   പി. സുശീല മുകിലസിംഹമേ   പി. സുശീല, കോറസ് ഏഴു ചിറകുള്ള തേര്   പി.സുശീല നദികളിൽ സുന്ദരി   യേശുദാസ് ചക്രവർത്തികുമാരാ  എൽ.ആർ. ഈശ്വരി

അവലംബം

പുറത്തേക്കുള്ള കണ്ണികൾ
ദി ഹിന്ദു ഡെയിലിയിൽ നിന്ന്  അനാർക്കലി
പുഞ്ചപ്പാടം ഡേറ്റാബേസിൽ നിന്ന്  അനാർക്കലി
ഇന്റർനെറ്റ് മൂവി ഡേറ്റാബേസിൽനിന്ന് അനാർക്കലി

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ